Samarbeidsavtale mellom Trøndelag fylkeskommune og Trøndelag politidistrikt  
- ***for kriminalitetsforebyggende arbeid ved***

***de videregående skolene i Trøndelag***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. Formål**

Opplæringsloven § 9a-1

*Alle elevar i grunnskolar og vidaregåande skolar har rett til eit godt fysisk og*  
*psykososialt miljø som fremjar helse, trivsel og læring.*

Politiinstruksen § 15-1

*Politiet skal samarbeide med andre offentlige myndigheter og organisasjoner når deres oppgaver berører politiets virkefelt og lov eller forskrift ikke er til hinder for dette. Særlig påligger det politiet å innlede et nært samarbeid med skole- og sosialmyndighetene og snarest underrette disse om forhold av antatt interesse for deres virksomhet*.

Formålet med avtalen er å styrke det forebyggende arbeidet i de videregående skolene i Trøndelag. Samt sikre samarbeid med lokalt politi for å styrke beredskapen og sikkerheten ved den enkelte skole.

Et planmessig og systematisk samarbeid mellom Trøndelag fylkeskommune og Trøndelag politidistrikt skal bidra at arbeidet skal bygge på et bærekraftig, strukturert og mer målrettet system for samarbeid om, og en helhetlig bruk av, felles virkemidler.

Avtalen skal bidra til god informasjonsflyt og samhandlingsrutiner mellom politiet og den enkelte videregående skole. Dette skal bidra til felles situasjonsforståelse og rolle/ansvarsavklaring. Det foregår allerede mye godt samarbeid mellom enkelte skoler og politiet, og det er ikke ønskelig at dette samarbeidet skal reduseres i omfang. Avtalen skal sikre et tjenestetilbud for alle skolene og at politiet får en naturlig tilstedeværelse i skolen.

**2. Varighet**

Avtalen gjelder fra skoleåret 2018-2019. Avtalen skal evalueres etter hvert skoleår. Avtalen kan reforhandles med en måneds varsel.

**3. Forebyggende tiltak**

Forebyggende tiltak ved den enkelte videregående skole avtales lokalt mellom skoleledelsen og politiet. Tiltakene skal være tilpasset lokale utfordringer og inngå som en del av det helhetlige forebyggende arbeidet i regi av Politiråd og SLT-samarbeidet i kommunen.

Forebyggende tiltak/program som skal gjennomføres ved alle videregående skoler i fylket avtales mellom fylkesdirektør for utdanning og leder for Felles forebyggende enhet.

**4. Skolenes ansvar**

* Skolen oppnevner en kontaktperson(er) som skal ivareta samarbeidet mellom skolen og politiet.
* Skolene samarbeider med politiet om å holde oversikt over utfordringer i elevgruppen og skolens nærmiljø. Dette danner grunnlag for eventuelle forebyggende tiltak.
* Skolen legger til rette for hensiktsmessige møtepunkt for å møte avtalens formål og for å planlegge og evaluere eventuelle forebyggende tiltak. Skolens ledelse sammen med andre ved skolen deltar i disse møtepunktene.
* Skolens ledelse legger til rette for minst ett møte med politiet i halvåret.

**5. Politiets ansvar**

* Politiet oppnevner en kontaktperson(er) som skal ivareta samarbeidet mellom politiet og skolen.
* Politiet samarbeider med skolen om å holde oversikt over utfordringer i elevgruppen og skolens

nærmiljø. Dette danner grunnlag for eventuelle forebyggende tiltak.

* Politiet prioriterer deltagelse på de møtepunkt som avtales for å innfri avtalens formål og for å planlegge og evaluere eventuelle forebyggende tiltak.
* Politiet skal delta på minst ett møte i halvåret med skolens ledelse.
* Leder Felles forebyggende enhet deltar på et møte i året med fylkesdirektør for utdanning. Hensikten med møtet er informasjonsdeling, gjennomgang og evaluering av forebyggende tiltak samt planlegging av eventuelle tiltak som skal gjennomføres i alle videregående skoler.
* Politidistriktet holder en årlig orientering for politisk nivå i fylkeskommunen. Kontaktperson ved UTD i samarbeid med Fylkesdirektør for utdanning tar initiativ til dette møtet.

**6. Avdeling for utdanning (UTD) sitt ansvar**

* UTD oppnevner kontaktperson som skal ivareta samarbeidet mellom fylkeskommunen og politiet.
* Fylkesdirektør for utdanning deltar på et møte i året med Leder for Felles forebyggende enhet. Hensikten med møtet er informasjonsdeling, gjennomgang og evaluering av forebyggende tiltak samt planlegging av eventuelle tiltak som skal gjennomføres i alle videregående skoler. Kontaktperson ved UTD i samarbeid med Fylkesdirektør for utdanning tar initiativ til dette møtet.
* Kontaktperson ved UTD i samarbeid med Fylkesdirektør for utdanning tar initiativ til en årlig

orientering for politisk nivå i fylkeskommunen der politiet deltar.

**7. Oppsigelse og rettigheter**

Begge parter kan si opp avtalen med en måneds varsel. Materiell som utarbeides av partene er deres eiendom mht copyright og rettigheter. Partene kan fritt disponere materiellet til formål som ikke er i strid med organisasjonenes interesser.

**8. Taushetsplikt**

Informasjonsdeling og samarbeid gjennomføres innenfor partenes rammer for taushetsplikt. Dersom partene i forbindelse med utførelsen av innsatsen får kjennskap til planer, forretningsforhold eller annen informasjon, skal slik informasjon behandles konfidensielt med mindre det foreligger skriftlig avtale om det motsatte.

Trondheim, den 22.august 2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nils Kristian Moe Tore O. Sandvik  
Politimester Fylkesordfører

Trøndelag politidistrikt Trøndelag fylkeskommune